Trasnú Fiadhúlra Wallis Annenberg

Is uasbhealach fásmhar é an Trasnú Fiadhúlra Wallis Annenberg atá á thógáil faoi láthair in Agoura Hills, California, ag Liberty Canyon. Ar dtús tugadh Liberty Canyon Wildlife Crossing air, beidh an droichead ina trasnú fiafiadhúlra ríthábhachtach, ag trasnú deich lána an Ventura Freeway (Mórbhealaigh Ventura), ag ceangal Simi Hills (Cnoic Simi) le Sléibhte Santa Monica iargúlta. Cúlra Le blianta beaga anuas, tháinig meath ar dhaonra na leon sléibhe i Sléibhte Santa Monica agus tá siad scoite amach go géiniteach, go príomha de bharr Mhórbhealaigh Ventura a chuireann cosc orthu bogadh idir na sléibhte agus Cnoic Simi ó thuaidh. Ó 2002 i leith, maraíodh ar a laghad dosaen leon sléibhe ar an mórbhealach (agus béar dubh amháin freisin) agus léiríonn coiléar lorgaireacht CSD go dtéann an chuid is mó acu i dtreo an mhórbhealaigh agus go n-iompaíonn siad ar ais, agus nach raibh ach ceann amháin in ann é a thrasnú arís agus arís eile. Sa bhliain 2020, fuair bitheolaithe an chéad fhianaise ar mhínormáltachtaí fisiceacha sa daonra iargúlta. Chuirfeadh trasnuithe fiadhúlra, atá beartaithe chun ligean d'ainmhithe scaipeadh trí ghnáthóga atá scoilte ag forbairt an duine, ar chumas nuatheachtaithe ábhar géiniteach nua a thabhairt isteach sa cheantar agus thabharfadh siad deis do leoin sléibhe a rugadh sa cheantar imeacht, i gcás na bhfireannach sula maraítear iad agus i gcás na mbaineannach chun ionphóraithe a chosc amach anseo. Beidh Trasnú Fiadhúlra Wallis Annenberg ar an gcéad droichead i gcóras mhórbhealaigh California atá deartha go sonrach le haghaidh nascachta fiadhúlra. D'aithin eolaithe Liberty Canyon, thart ar 56 km siar ó thuaidh ó gcroílár Los Angeles, mar an suíomh is fearr don Trasnú i staidéar a choimisiúnaigh Santa Monica Mountains Conservancy sa bhliain 1990. Tá an trasnú suite feadh conair fiadhúlra laistigh de Santa Monica Mountains National Recreation Area (Limistéar Áineasa Náisiúnta Shléibhte Santa Monica) ina bhfuil na mílte acra de thalamh áitiúil, stáit agus cónaidhme atá faoi chosaint a shíneann ó Los Angeles go Contae Ventura. I measc na speiceas eile a bhfuiltear ag súil go mbainfidh siad leas as an trasnú seo tá bobchai (Lynx rufus), cadhóití (Canis latrans). sionnaigh liatha (Urocyon cinereoargenteus), éin chreiche, scúinc, creimirí, broic Mheiriceánacha (Taxidea taxus), béir dhubha Mheiriceánacha (Ursus americanus)), fál-laghairteanna (Sceloporus occidentalis), agus miúilfhianna (Odocoileus hemionus).[16][17] Féach freiasin ̈California’s wildlife bridge became a target for the right. Now it’s eyeing the finish line Tagairtí